**Cyfarfodydd Tiwtoriaid**

**7 Mawrth 2022** (6 yn bresennol)

|  |
| --- |
| **Cyrsiau rhithiol a chyrsiau wyneb yn wyneb** |
| Cafwyd sgwrs gyffredinol am gryfderau a heriau’r ddau ddull. Cytunwyd y bydd cyfathrebu’r dewis eang fydd ar gael ym mis Medi yn holl bwysig, gan geisio sicrhau bod pobl ar y cyrsiau cywir. Mae’r Ganolfan yn gwneud fideos – ydy hi’n bosib ei gwneud yn ofynnol i ddechreuwyr wylio’r fideos cyn ymrestru?  Rhannwyd ymchwil Prifysgolion Bangor, Abertawe a De Cymru: ganfyddiadau tiwtoriaid o heriau Dysgu Rhithiol, yn ogystal â data Llywodraeth Cymru yn dangos sut mae darlithwyr addysg bellach yn teimlo’n llawer mwy hyderus wrth ddefnyddio technoleg i addysgu nag oedden nhw cyn y pandemig.  Yn ystod y sgwrs ar ystafelloedd ymylol yn Teams a Zoom, soniodd Geraint ei bod bellach yn bosib anfon pobl yn syth i’r ystafelloedd ymylol, heb eu bod yn gwasgu dim byd. Dyma’r cyfarwyddiadau:  – Cliciwch **Breakout Rooms** yna **Options** ac yna ticiwch y bocs “**Automatically move all ……..”**  Dylai pawb symud i’w hystafelloedd yn syth. |
| **Dysgu trwy Ganeuon Pop** |
| Rydyn ni’n cydweithio â chwmni Lirica i roi dwy gân Gymraeg ar eu ap dysgu ieithoedd trwy ganeuon. Y caneuon a ddefnyddir yw ‘Tywydd Hufen Iâ’ gan Carwyn Ellis a ‘Bril fel Rhyl’ gan Tara Bethan. |
| **Cardiau Cymraeg yn y Cartref** |
| Dangoswyd sampl o’r cardiau newydd sy’n cael eu cynhyrchu. Gofynnodd Maldwyn Pate a fydd yn bosib golygu’r fersiynau PowerPoint. Bydd Helen yn holi’r dylunydd. |
| Cyfarfod nesaf: 4 Ebrill am 2pm. |